Το Κόκκινο Δωμάτιο

Το Κόκκινο Δωμάτιο είναι ο τίτλος μιας ελληνικής κωμικής τηλεοπτικής σειράς αυτοτελών επεισοδίων που δημιουργήθηκε από τον Αλέξανδρο Ρήγα και τον Δημήτρη Αποστόλου και προβλήθηκε από τους τηλεοπτικούς δείκτες του Mega Channel τις τηλεοπτικές σεζόν 2005-2008, σημειώνοντας μεγάλη επιτυχία κι έκτοτε έχει επαναπροβληθεί πάρα πολλές φορές σε επανάληψη.

Η σειρά παρουσιάζει τις περιπέτειες που λαμβάνουν χώρα στη καλύτερη σουίτα του ξενοδοχείου Conte Del Mare, το Κόκκινο Δωμάτιο, ενώ κεντρικοί χαρακτήρες της σειράς είναι η Μάρω, που υποδύεται η Βασιλική Ανδρίτσου, που είναι η προϊστάμενη καμαριέρα του ξενοδοχείου και ο ρεσεψιονίστ Μίλτος, που υποδύεται ο Αλέξανδρος Ρήγας. Πέρα από τους βασικούς χαρακτήρες σε κάθε επεισόδιο της σειράς, εμφανίζεται πλήθος ηθοποιών -σχεδόν όλος ο ελληνικός θίασος- που πλαισιώνει κάθε ιστορία, ενώ οι ηθοποιοί που ερμηνεύουν τους ρόλους του προσωπικού του ξενοδοχείου εμφανίζονται σε τακτά χρονικά διαστήματα. Κάθε ιστορία, από τις συνολικά 57 της σειράς, ολοκληρώνονται συνήθως μέσα σε ένα ή δύο επεισόδια. Εξαίρεση αποτελούν οι ιστορίες "Η Θεούσα Και Ο Αλήτης" και "Τα Παντρολογήματα" που αποτελούνται από 3 επεισόδια, ενώ η ιστορία "Πράσινη Κάρτα" ολοκληρώνεται μετά από 4 επεισόδια.

Το 2013 υπήρχαν συζητήσεις μεταξύ του σταθμού και της παραγωγής να επαναφέρουν τη σειρά στον αέρα με νέο κύκλο επεισοδίων για τη σεζόν 2013-14, κάτι που τελικά δε πραγματοποιήθηκε. Το 2019, ο Αλέξανδρος Ρήγας δημιούργησε μια σχετική τηλεοπτική σειρά που έφερε τον τίτλο "Room Service, Πλιζ" που επρόκειτο να προβληθεί από τον τηλεοπτικό σταθμό ΣΚΑΪ. Κι ενώ η πρεμιέρα της σειράς προγραμματίστηκε για τις 26 Σεπτεμβρίου του 2019, τελικά δε προβλήθηκε ποτέ με τους δημιουργούς να ακολουθούν νομικές διαδικασίες.

Υπόθεση 
Στη σειρά βλέπουμε διάφορες ιστορίες που λαμβάνουν μέρος στη σουίτα του ξενοδοχείου Conte Del Mare ανάμεσα στους πελάτες, ενώ πάντα εμπλέκονται και οι υπάλληλοι, κυρίως η αρχικαμαριέρα Μάρω, ο ρεσεψιονίστ Μίλτος και ο μπάρμαν Αντώνης. Πολλές ιστορίες χρειάζονται περισσότερο από ένα επεισόδιο για να ολοκληρωθούν, ενώ κάποιες ολοκληρώνονται μόνο σε ένα.

Επισκόπηση σειράς

Διανομή

Πρωταγωνιστές 
 Αλέξανδρος Ρήγας ως Μίλτος Γιατζόγλου
 Βασιλική Ανδρίτσου ως Μάρω Ανδρέου 
Χρήστος Τριπόδης ως Αντώνης (Α' Κύκλος)
 Μαρτσέλο Λεκόμτ ως Μαρτσέλο Ανδρέου (Γ' Κύκλος)

Συμπρωταγωνιστές

Παραγωγή

 Το συγγραφικό δίδυμο συνυπέγραψε το σενάριο των επεισοδίων και τη σκηνοθεσία τους ανέλαβε εξ ολοκλήρου ο Αλέξανδρος Ρήγας, με βοηθό του τη Φαίη Τζανετοπούλου. Ωστόσο, το σενάριο αρκετών επεισοδίων υπέγραψαν η Σάρα Γανωτή με τον Νίκο Σταυρακούδη, ο Μάνος Ψιστάκης, η Αντιγόνη Παππά με τη Μαρκέλλα Γρηγορίου, ο Ζαχαρίας Μαυροείδης, ο Μάνος Τσότρας και άλλοι. Τη τηλεσκηνοθεσία όλων των επεισοδίων και τη σκηνοθεσία μερικών επεισοδίων ανέλαβε ο Στέφανος Κοντομάρης. Τη παραγωγή της σειράς ανέλαβε ο Νίνος Ελματζιόγλου με την εταιρία TV Έψιλον και το τραγούδι των τίτλων είναι το "Putting On The Ritz" του Terry Snyder.
 Τα εσωτερικά γυρίσματα μαγνητοσκοπήθηκαν εξ ολοκλήρου στα στούντιο της Παιανίας. Τα εξωτερικά γυρίσματα του ξενοδοχείου γυρίστηκαν κατά βάση στο Vouliagmeni Suites στη Βουλιαγμένη, ενώ μερικά επεισόδια γυρίστηκαν και στο Aqua Marina στο Μάτι.

Επεισόδια
Ένα από τα δημοφιλέστερα τηλεοπτικά προγράμματα των σεζόν 2005-06, 2006-07 και 2007-08, καθώς αποτέλεσε ένα από τα φαβορί του Mega μαζί με τις σειρές Στο Παρά 5, Η ώρα Η Καλή και Πενήντα Πενήντα.

Α' Κύκλος (2005-06) 

 Προβαλλόταν κάθε Πέμπτη στις 22:00.
 Το 13ο (εορταστικό) επεισόδιο ήταν διπλής διάρκειας, 92 λεπτών και προβλήθηκε Κυριακή στις 21:00.

B' Κύκλος (2006-07) 

 Προβαλλόταν κάθε Παρασκευή στις 22:00 (επεισόδια 32-42), και κάθε Παρασκευή στις 23:00 (επεισόδια 43-53).

Γ' Κύκλος (2007-08) 

 Προβαλλόταν κάθε Παρασκευή στις 22:00.
 Το 81ο (τελευταίο) επεισόδιο ήταν ωριαίο σε διάρκεια.

Αποτελέσματα "The Twenty" 
Το 2010, για τα 20 χρόνια του Mega, ο Γιώργος Καπουτζίδης παρουσίασε μια επετειακή εκπομπή "The Twenty", όπου η σειρά είχε διαπρέψει στις εξής κατηγορίες:

Πιο φευγάτος ήρωας: Βασιλική Ανδρίτσου (Μάρω) / Θέση 16
Αγαπημένη πρωταγωνίστρια κωμωδίας: Βασιλική Ανδρίτσου (Μάρω) / Θέση 4
Αγαπημένη κωμική σειρά: Το Κόκκινο Δωμάτιο / Θέση 12

Παραπομπές

Εξωτερικοί σύνδεσμοι 

Κόκκινο Δωμάτιο
Ελληνικές κωμικές τηλεοπτικές σειρές